ddrg/super_eurlex huggingface dataset:
A.

ottaa huomioon, että Swazimaa on kuningas Mswati III:n hallitsema absoluuttinen monarkia ja että vuonna 1973 kuningas julisti maahan hätätilan, joka 41 vuotta myöhemmin on yhä voimassa, ja että kuninkaalla on absoluuttinen valta suhteessa hallitukseen, parlamenttiin ja oikeuslaitokseen; ottaa huomioon, että hänen hallituskaudellaan ihmisoikeustilanne ja elintaso ovat heikentyneet ja krooninen köyhyys kasvanut huomattavasti, samalla kun oikeusvaltioperiaatteen kunnioittaminen on vähentynyt, mistä osoituksena on erityisesti se, että poliittisia puolueita on kielletty; ottaa huomioon, että työntekijöiden perusoikeuksien loukkauksista on tullut järjestelmään kuuluvia ja että viimeisen vuosikymmenen aikana Swazimaan hallitus on rikkonut ammattiyhdistys- ja ihmisoikeuksia, eikä se ole ottanut huomioon ILOn väliintuloja, jotka ovat koskeneet ILOn yleissopimuksen nro 87 soveltamista;
—

ottaa huomioon 13. joulukuuta 2013 annetun neuvoston asetuksen (EU) N:o 1332/2013 Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 (3) muuttamisesta, joka on hyväksytty käyttäen pohjana neuvoston 13. joulukuuta 2013 antamaa päätöstä 2013/760/YUTP (4), jolla muutetaan päätöstä 2013/255/YUTP Syyrian vastaisista rajoittavista toimista, ja erityisesti sen 11 c artiklan, joka koskee Syyrian kulttuuriomaisuuden tuontia, vientiä ja siirtoa,
—

ottaa huomioon Euroopan tasa-arvoinstituutin vuonna 2012 julkaiseman Pekingin toimintaohjelman täytäntöönpanoa koskevan raportin ”Review of the implementation of the Beijing Platform for Action in the EU Member States: Violence against Women – Victim Support”,
A.

panee merkille, että Kirgisia on viime vuosina saavuttanut huomattavaa edistystä alueen muihin valtioihin verrattuna erityisesti sen vuoksi, että siitä on tullut parlamentaarinen demokratia, korruption torjuntaa on tehostettu ja maa on sitoutunut yleismaailmallisiin ihmisoikeusnormeihin;
F.

ottaa huomioon, että Euroopan ihmisoikeustuomioistuin on todennut, että ihmisoikeussopimuksen 2 artiklaa (oikeus elämään) on rikottu jatkuvasti kyproksenkreikkalaisten kadonneiden henkilöiden ja heidän omaistensa tapauksessa, sillä Turkin viranomaiset eivät ole suorittaneet tehokasta tutkintaa näillä alueilla eivätkä selvittäneet niiden kyproksenturkkilaisten henkilöiden kohtaloa, jotka katosivat olosuhteissa, joissa heidän henkensä oli uhattuna, että myös 5 artiklaa (oikeus vapauteen ja turvallisuuteen) on rikottu jatkuvasti, sillä Turkki ei ole tutkinut tehokkaasti näitä seutuja eikä ole selvittänyt kateissa olevien kyproksenkreikkalaisten henkilöiden kohtaloa, vaikka perusteltujen väitteiden mukaan nämä olivat katoamishetkellään turkkilaisten vankeina, ja että 3 artiklaa (kidutuksen kielto) on rikottu, sillä Turkin viranomaiset ovat kieltäytyneet itsepintaisesti vastaamasta omaisten aidon huolestuneisiin tiedusteluihin, mitä voidaan luonnehtia yksinomaan epäinhimilliseksi kohteluksi;
F.

ottaa huomioon, että Vietnamissa koettiin vauras vuosikymmen, jonka aikana BKT:n kasvu oli jatkuvasti noin 8 prosenttia vuodessa ja joka huipentui Vietnamin pääsyyn WTO:n jäseneksi 11. tammikuuta 2007; ottaa huomioon, että Vietnamiin on sittemmin vaikuttanut kielteisesti maailmanlaajuinen talouden laskusuhdanne, jonka vuoksi viennin kasvu on pienentynyt jyrkästi, suorien ulkomaisten investointien virta on heikentynyt ja rahanlähetysten määrä ulkomailta on vähentynyt;
16.

on huolissaan suvaitsemattomuuden lisääntymisestä ja tuomitsee voimakkaasti väkivallan, joka on kohdistunut uskonnollisiin yhteisöihin ja esimerkiksi kristittyihin, muslimeihin, juutalaisiin ja bahai-uskonnon harjoittajiin, joilta on monissa maissa evätty perustavat ihmisoikeudet vain heidän uskonsa vuoksi; tuomitsee voimakkaasti erityisesti lukuisat yritykset sulkea tai tuhota kirkkoja, moskeijoita, synagogia, temppeleitä ja muita uskonnonharjoittamispaikkoja kautta maailman;
64.

katsoo, että EIP:n nuorisotyöllisyysohjelmalla, jonka lainojen määrä oli 6 miljardia euroa ja joka koostuu kahdesta painopistealueesta: työpaikkojen luomisesta nuorille (Jobs for Youth) ja osaamiseen investoimisesta (Investing in Skills), on äärimmäisen tärkeä rooli näiden ongelmien ratkaisemisessa; suhtautuu myönteisesti väliaikaiseen täytäntöönpanokertomukseen, josta käy ilmi, että kyseisellä alalla on saatu aikaan merkittäviä saavutuksia, kuten 4,9 miljardin lainatuki Investing in Skills -painopistealueen ja 2,7 miljardin lainatuki Jobs for Youth -painopistealueen hankkeille; panee merkille, että se on saavuttanut tavoitteensa varhaisessa vaiheessa;
A.

toteaa, että Sergei Magnitskin pidättäminen ja hänen kuolemansa vankeudessa on hyvin dokumentoitu ja merkittävä osoitus ihmisoikeuksien ja perusvapauksien loukkaamisesta Venäjällä; katsoo, että tapaus on asettanut kyseenalaiseksi Venäjän oikeuslaitoksen riippumattomuuden ja puolueettomuuden ja on muistutus monista todistetuista puutteista oikeusvaltioperiaatteen kunnioittamisessa Venäjällä;
—

ottaa huomioon Demokratiaa oikeusteitse -komission (Venetsian komissio) toiminnan ja raportit, erityisesti sen oikeusvaltiota käsittelevän raportin (Report on the Rule of Law, CDL-AD(2011)003rev), oikeusjärjestelmän riippumattomuutta käsittelevän raportin I osan (Report on the Independence of the Judicial System – Part I: The Independence of Judges, CDL-AD (2010) 004) sekä oikeusjärjestelmän riippumattomuutta käsittelevän raportin II osan (Report on European Standards as regards the Independence of the Judicial System – Part II: The Prosecution Service, CDL-AD-(2010)040),
7.

korostaa, että Naton BMD-suunnitelma ei ole millään tavalla kohdistettu Venäjää vastaan ja että Nato on valmis yhteistyöhön Venäjän kanssa kahden – Naton ja Venäjän – riippumattoman ohjuspuolustusjärjestelmän perustamisen pohjalta; korostaa, että vaikka tehokas yhteistyö Venäjän kanssa voi antaa konkreettista hyötyä, sitä on kehitettävä täyden vastavuoroisuuden ja läpinäkyvyyden periaatteisiin nojautuen, sillä keskinäisen luottamuksen lujittaminen on tärkeää tämän yhteistyön asteittaiselle kehitykselle; katsoo, että tässä yhteydessä Venäjän ohjusten siirtämisellä lähemmäksi Naton ja EU:n rajoja on tavoitteisiin nähden päinvastaisia vaikutuksia;
13.

muistuttaa, että koulunkäyntinsä keskeyttäneiden määrä ylittää eräillä alueilla selvästi tavoitteeksi asetetun kymmenen prosentin osuuden, ja katsoo, että koulunsa keskeyttäneille olisi tarjottava koulutusta tai työtä, joka vastaa heidän tarpeitaan; muistuttaa tässä yhteydessä nuorisotakuun merkityksestä koulunkäyntinsä keskeyttäneille; korostaa, että koulunkäyntinsä keskeyttäneiden lukumäärän vähentämiseksi on tärkeää, että koulutusjärjestelmä on osallistava ja tarjoaa yhdenvertaiset mahdollisuudet kaikille nuorille; korostaa, että siksi on löydettävä ratkaisu näiden heikosti koulutettujen nuorten integroimiseksi työmarkkinoille siten, että tarjotaan esteetöntä, helppopääsyistä ja laadukasta ammattikoulutusta ja työn ohessa tapahtuvaa koulutusta, jotta autetaan nuoria hankkimaan taitoja, koska puutteellinen pätevyys voi lisätä työttömyysriskiä, joka puolestaan lisää köyhyysriskiä ja pitää sisällään monia erilaisia sosiaalisia haasteita, jotka liittyvät ulkopuolelle jäämiseen, vieraantumiseen ja epäonnistumiseen itsenäisen elämän rakentamisessa; korostaa tämän vuoksi, että ESR:n määrärahoilla on ratkaiseva merkitys, jotta voidaan auttaa useampia nuoria pysymään koulussa ja hankkimaan tarvittava pätevyys pysyvän työpaikan saamiseksi ja uran luomiseksi ja varmistaa useampien pääsy korkealaatuiseen koulutukseen; katsoo tässä yhteydessä, että muita heikommassa asemassa olevista ryhmistä ja vähemmistöistä tulevia lapsia varten on käynnistettävä erityisiä hankkeita, vammaiset henkilöt mukaan luettuina; kehottaa jäsenvaltioita kannustamaan soveltuvaa ammattikoulutusta ja työpaikkakoulutusta niille, jotka hyötyvät siitä;
18.

toteaa, että liikepankit ovat todennäköisesti vastaisuudessakin rahoituksen pääasiallinen lähde ja että EU:n on otettava käyttöön uusia lähteitä täydentämään vakiintuneita mekanismeja ja kuromaan kiinni rahoitusvajetta varmistaen samalla asianmukaisen sääntely- ja valvontakehyksen, joka on sovitettu reaalitalouden tarpeisiin; pitää valitettavana, että listautumisantien määrä on vähentynyt kuluneiden 20 vuoden aikana EU:ssa, mikä on vaikuttanut kielteisesti kasvuun, työpaikkojen luomiseen, innovointiin ja vakauteen; toteaa, että huomattava osuus kaikista EU:ssa luoduista työpaikoista on listautuneissa pk-yrityksissä, ja pitää valitettavana kielteisiä seurauksia, joita aiheutuu, kun tällaisten yritysten pääoman saanti on rajoitettua niiden kasvaessa;
—

ottaa huomioon 17. joulukuuta 2013 annetun Euroopan parlamentin ja neuvoston asetuksen (EU) N:o 1307/2013 yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (1) ja erityisesti 32 artiklan uudelleenjakotuesta ja 61 artiklan pienviljelijöiden tukijärjestelmästä,
H.

ottaa huomioon, että syrjintäkiellon ja yhdenvertaisen kohtelun periaatteen mukaisesti kaikilla EU:n kansalaisilla on samat oikeudet ja velvoitteet kuin isäntävaltion kansalaisilla (asetukset (EY) N:o 883/2004 ja (EY) N:o 987/2009 perustuvat mainittuun periaatteeseen); ottaa huomioon, että kaikki jäsenvaltiot voivat vapaasti päättää näiden periaatteiden osalta, mitä sosiaalietuuksia myöntävät ja millä ehdoilla; ottaa huomioon, että sosiaaliturvajärjestelmien koordinointia koskevat EU:n säännöt eivät salli syrjintää sosiaalietuuksissa kun on kyse EU:n kansalaisista, jotka ovat työntekijöitä tai heidän suoria perheenjäseniään tai joiden vakituinen asuinpaikka on kyseisessä jäsenvaltiossa;
9.

pitää rohkaisevana, että sisäministeriössä on käynnistänyt toimintansa oikeusasiamiehen toimisto ja julkisen syyttäjän virastossa erityinen tutkintayksikkö; kehottaa näitä toimielimiä toimimaan riippumattomasti ja tehokkaasti; suhtautuu myönteisesti siihen, että uudistamisensa jälkeen kansallinen ihmisoikeusinstituutti on omaksunut yhä aktiivisemman roolin ja että on perustettu ”vangittuina ja pidätettyinä olevien komitea”, joka seuraa vankiloita pyrkien estämään kidutusta ja huonoa kohtelua; kehottaa Bahrainin viranomaisia parantamaan vankien oloja ja kohtelua ja sallimaan asiaankuuluvien paikallisten ja kansainvälisten organisaatioiden päästyn vankiloihin;
G.

toteaa, että orjuus on yleensä periytyvää ja että naisorjille syntyvien lasten katsotaan usein olevan isäntäperheen omaisuutta koko elinikänsä; toteaa, että naisorjiin kohdistuva seksuaalinen väkivalta on hyvin yleistä; ottaa huomioon, että orjilta evätään pääsy muodolliseen koulutukseen ja heille opetetaan, että heidän kohtalonsa on kuulua isännilleen ja että siten säilytetään niin kutsuttu psykologinen orjuus; ottaa huomioon, että naisorjat tarvitsevat isännältään luvan voidakseen mennä naimisiin; ottaa huomioon, että monet orjat ovat syntyneet raiskauksen seurauksena; toteaa, että vapautetuilla orjillakin on vain hyvin vähän mahdollisuuksia löytää mielekästä työtä;
3.

on huolestunut siitä, että Global Financial Integrity -järjestön helmikuussa 2011 laatiman ”Transnational Crime in the Developing World” -raportin mukaan internetin välityksellä käytävän luonnonvaraisten eläinten kaupan arvo on vuositasolla 10 miljardia Yhdysvaltain dollaria;
F.

ottaa huomioon, että uudessa poliittisessa tilanteessa on saavutettu huomattavaa taloudellista edistystä, työttömyys on vähentynyt, sisäiset investoinnit ovat lisääntyneet ja Pohjois-Irlantia on alettu suosia kansainvälisten konferenssien sekä urheilu- ja kulttuuritapahtumien pitopaikkana;
C.

toteaa, että Mbonimpaa vastaan esitetyt syytteet liittyvät lausuntoihin, joita hän antoi Afrikan yleisradiossa (Radio Publique Africaine, RPA) 6. toukokuuta 2014 ja joiden mukaan CNDD-FDD-valtapuolueen (National Council for the Defence of Democracy-Forces for Defence and Democracy) myös Imbonerakure-nimellä tunnettu nuorisojaosto on aseistautunut ja lähetetty Kongon demokraattiseen tasavaltaan sotilaskoulutukseen; toteaa, että YK:n Burundin toimisto oli aikaisemmin ilmaissut huolensa samasta asiasta ja korostanut, että näiden nuorten aseistaminen on ”vakava uhka Burundin rauhalle”;
2.

katsoo, että poikkeuksellisen kiireellisiä tapauksia lukuun ottamatta jokaista Eurooppa-neuvoston kokousta ennen on päätöslauselman antamisen mahdollistamiseksi keskusteltava parlamentissa, jonne Eurooppa-neuvoston puheenjohtaja tulee esittelemään esityslistan kohdat; katsoo, että parlamentin ja Eurooppa-neuvoston on järjestettävä omat työnsä niin, että parlamentilla on mahdollisuus tehdä selväksi mielipiteensä käsiteltäviin asioihin riittävän ajoissa ja että Eurooppa-neuvoston puheenjohtajalla on mahdollisuus raportoida parlamentin täysistunnolle jokaisen Eurooppa-neuvoston kokouksen jälkeen; painottaa, että Eurooppa-neuvoston kokouksia olisi mahdollisimman pitkälti vältettävä järjestämästä parlamentin täysistuntoviikkojen aikana;
korostaa, että vammaisille naisille on taattava oikeussuojakeinojen esteetön, helppo ja varma saatavuus ja mahdollisuus käyttää menettelyn kaikissa vaiheissa valitsemiaan suullista viestintää tukevia järjestelmiä ja tekniikoita, mukaan luettuina viittomakielen tulkin käyttö tai kuurosokeiden kyseessä ollessa oppaan ja tulkin käyttö, jotta voidaan taata, että he voivat kommunikoida asianmukaisesti poliisiviranomaisten ja oikeushenkilöstön kanssa; korostaa, että monet vammaiset naiset ovat suuressa määrin riippuvaisia heidän hoidostaan vastaavasta henkilöstä, joka on myös usein se henkilö, joka kohtelee heitä väkivaltaisesti tai käyttää heitä hyväkseen, minkä vuoksi on varmistettava, että väkivaltaisesti kohdellut naiset voivat turvautua riippumattomiin viestintäkeinoihin, jotta heillä on mahdollisuus tehdä valitus ja päästä heti väliaikaisesti ympärivuorokautiseen hoitoon siihen asti, että heidän esittämänsä valitus on käsitelty oikeudessa; ehdottaa, että otetaan käyttöön erityisesti vammaisten naisten ja tyttöjen tarpeisiin räätälöityjä oikeudenkäyntimenettelyjä, joihin kuuluu myös kansalaisjärjestöjen tuen tarjoaminen; painottaa, että mikään ei saa estää vammaisia naisia ja tyttöjä turvautumasta oikeussuojakeinoihin; toteaa, että on toteutettava tehokkaita toimia, jotta vammaisilla naisilla on mahdollisuus saada tukea, jota he saattavat tarvita oikeustoimikelpoisuuttaan käyttäessään ja jonka on tarvittaessa oltava oikeasuhteista heidän henkilökohtaisiin tarpeisiinsa ja kykyihinsä nähden, niin että he voivat tehdä kansalaisoikeuksiaan ja poliittisia oikeuksiaan koskevia päätöksiä; toteaa, että tarvitaan myös asianmukaisia ja tehokkaita takeita, joita ovat esimerkiksi tunnustettujen ja riippumattomien asiantuntijoiden suorittama vammaisten naisten todellisten tarpeiden puolueeton arviointi ja joilla estetään se, että kolmannet osapuolet tai laitokset hyväksikäyttävät vammaisia naisia näiden käyttäessä oikeustoimikelpoisuuttaan; toteaa, että toteutettuja toimenpiteitä on myös tarkistettava säännöllisesti;
13.

katsoo oman laajan arvionsa perusteella, että molempien strategioiden täytäntöönpano on ollut puutteellista, koska Euroopan puolustuksen teollisesta ja teknologisesta perustasta ei ole päästy yksimielisyyteen erilaisten kansallisten ja teollisten etujen vuoksi ja koska aseteollisuuden alalla vallitsee edelleen vakiintuneita kansallisia tapoja; panee merkille, että on olemassa jäsenvaltioita, joilla ei ole kansallista puolustusteollisuutta ja/tai pieniä erikoistuneita teollisuudenaloja ja jotka pyrkivät saamaan yleisesti parhaan vastineen rahoilleen, sekä jäsenvaltioita, joiden puolustusteollisuuden kilpailukyky on huonompi ja jotka suosivat kansallisia toimittajia, sekä jäsenvaltioita, joilla on vahva kansallinen puolustusteollisuus ja jotka hyväksyvät vahvan kansainvälisen kilpailun;
M.

toteaa, että ainoastaan kaksi jäsenvaltiota (Saksa ja Yhdistynyt kuningaskunta) on vastannut seurantakirjeisiin, jotka lähetettiin YK:n erityistoimenpiteiden puitteissa kahdeksalle jäsenvaltiolle (Ranska, Saksa, Italia, Liettua, Puola, Romania, Ruotsi ja Yhdistynyt kuningaskunta) ja joissa pyydettiin lisätietoja salaisia pidätyksiä koskeneen YK:n selvityksen ”Joint Study on global practices in relation to secret detention in the context of countering terrorism” (5) johdosta;
4.

on tyytyväinen komission toimintaan hoitoon liittyvien infektioiden ehkäisyn ja torjunnan alalla ja katsoo, että tämä toimet liittyvät läheisesti komission toimiin mikrobilääkeresistenssin alalla; on erityisen tyytyväinen rahoitukseen, jota komissio on myöntänyt hoitoon liittyvien infektioiden ja mikrobilääkeresistenssin alalla tehtäviin tutkimuksiin sekä erityisesti Euroopan laajuisiin hankkeisiin, kuten IPSE-hankkeeseen (Improving Patient Safety in Europe), IMPLEMENT-hankkeeseen (Implementing Strategic Bundles for Infection Prevention & Management) ja PROHIBIT-hankkeeseen (Prevention Of Hospital Infections By Intervention and Training), jonka tarkoituksena on analysoida olemassa olevia käytännön suuntaviivoja hoitoon liittyvien infektioiden ehkäisemiseksi Euroopan sairaaloissa ja testata keskuslaskimokatetreihin liittyvien bakteremioiden ehkäisystrategioita (nämä infektiot ovat erittäin huolestuttavia, sillä ne ovat yhteydessä merkittävään sairastutuvuuteen ja suoraan niistä johtuvaan merkittävään kuolleisuuteen);
2.

tuomitsee jyrkästi äskettäiset väkivaltaisuudet Kongon demokraattisen tasavallan itäosassa ja erityisesti M23-ryhmän ja muiden aseellisten ryhmien, varsinkin FDLR:n (Democratic Forces for the Liberation of Rwanda) tekemät umpimähkäiset kranaatti-iskut, jotka ovat kylväneet kuolemaa, aiheuttaneet vammoja ja tuhoa siviiliväestön keskuudessa; tuomitsee kapinallisten Monusco-joukkoja vastaan kohdistamat hyökkäykset, joissa on kuollut useita ihmisiä, mukaan lukien tansanialainen rauhanturvaaja, ja monia muita haavoittunut; kehottaa kaikkia asianosaisia osapuolia antamaan pääsyn ja suojaa humanitaarisille järjestöille, jotka saapuvat auttamaan kärsivää siviiliväestöä;
A.

ottaa huomioon, että Euroopan unioni on toistuvasti vakuuttanut olevansa sitoutunut uskonnon, omantunnon ja ajatuksen vapauteen ja korostanut, että hallituksilla on velvollisuus taata nämä vapaudet kaikkialla maailmassa; katsoo, että on kaikkien tasojen poliittisten ja uskonnollisten johtajien velvollisuus vastustaa ääriliikkeitä ja edistää yksilöiden samoin kuin uskonnollisten ryhmien välistä keskinäistä kunnioitusta; katsoo, että ihmisoikeuksien, demokratian ja kansalaisvapauksien kehittäminen on yhteinen perusta, jolle Euroopan unioni rakentaa suhteensa kolmansiin maihin, ja että siitä on määrätty demokratialausekkeella EU:n ja kolmansien maiden välisissä sopimuksissa;
B.

ottaa huomioon, että Venäjä on aivan äskettäin painostanut assosiaatiosopimukseen pyrkiviä itäisen kumppanuuden maita tavalla, joka on asettanut kyseiset maat epäsuotuisaan asemaan, sillä se on esittänyt sellaisia geopoliittisia rajoituksia, joiden kohteeksi kyseisten maiden ei pitäisi joutua, ja toteaa, että tällaisia rajoituksia ovat muun muassa Ukrainan vientiin kohdistetut pakotteet, Moldovan viiniteollisuutta koskeva vientikielto ja lisäesteet, jotka haittaavat edistymistä Transnistrian konfliktin ratkaisemisessa sekä Armeniaan liittyvät turvallisuusuhat, joilla pyritään pakottamaan itäisen kumppanuuden maat pitäytymään allekirjoittamasta tai parafoimasta assosiaatiosopimuksia tai pitkälle meneviä ja laaja-alaisia vapaakauppasopimuksia vaan sen sijaan liittymään Venäjä-johtoiseen tulliliittoon, jonka Venäjä aikoo muuttaa Euraasian unioniksi;
G.

ottaa huomioon, että Bahrainissa on pidätetty jopa lapsia ja heitä on pidetty aikuisten vankiloissa, jotka eivät ole sopivia alaikäisille ja raporttien mukaan heitä on kidutettu ja kohdeltu epäasianmukaisesti;
B.

toteaa, että hänen tutkintavankeuttaan on jatkettu kahdesti ilmeisesti sen vuoksi, että hänet halutaan pitää telkien takana tulevien vaalien vuoksi; toteaa, että hiljattain saatujen tietojen mukaan Ilgar Mammadov on sijoitettu rangaistusselliin, mikä herättää huolta, että hänet on erotettu muista;
E.

ottaa huomioon, että Human Rights Watch, Amnesty International, Freedom House ja muut ihmisoikeusjärjestöt ovat selvittäneet Boko Haramin osallisuuden poliisiasemia, sotilaskohteita, kirkkoja, kouluja, maatiloja ja pankkeja vastaan tehtyihin iskuihin; ottaa huomioon, että Boko Haram on laajentanut siviilikohteitaan, kuten muun muassa 16. ja 17. kesäkuuta 2013 kahta ylemmän perusasteen koulua vastaan Bornon ja Yoben osavaltioissa tekemissään iskuissa, joissa kuoli 16 koululaista ja 2 opettajaa; ottaa huomioon, että näiden iskujen vuoksi useat tuhannet koululaiset ovat joutuneet jättäytymään julkisen koulujärjestelmän ulkopuolelle; ottaa huomioon, että siviilejä vastaan esitettyjen uhkausten vuoksi 19 000 maanviljelijää on paennut tiloiltaan ja jättänyt viljelyksensä hoitamatta, mikä on vähentänyt maataloustuotantoa ja ollut osasyy elintarvikepuliin;
—

ottaa huomioon 14. maaliskuuta 2012 päivätyn komission yksiköiden valmisteluasiakirjan ”Elements for a Common Strategic Framework 2014 to 2020: the European Regional Development Fund the European Social Fund, the Cohesion Fund, the European Agricultural Fund for Rural Development and the European Maritime and Fisheries Fund” (SWD(2012)0061),
—

ottaa huomioon parlamentin teettämän ja kesäkuussa 2011 julkaistun tutkimuksen ”State Aid – Crisis Rules for the Financial Sector and the Real Economy” (14),
—

ottaa huomioon 9. joulukuuta 2011 julkaistun asiakirjan ”Views of the European Systemic Risk Board (ESRB) on the Envisaged Scoreboard Indicators Relevant for Financial Market Stability”,
Q.

On edelleen epäilyksiä sen suhteen, onko Tšekin parlamentti halukas saattamaan uuden pöytäkirjan, jonka tarkoituksena on ulottaa pöytäkirjan N:o 30 soveltaminen myös Tšekin tasavaltaan, ratifioinnin päätökseen. Jos Eurooppa-neuvosto päättää käsitellä ehdotetun muutoksen, muut jäsenvaltiot voivat haluta olla aloittamatta ratifiointimenettelyään, kunnes Tšekin tasavalta on saattanut omansa loppuun;
2.

on yhtä mieltä komission kanssa siitä, että Euroopan unionin menestys, osaaminen ja yhteenkuuluvuus ovat hyvin riippuvaisia kestävästä kehityksestä ja työpaikkojen luomisesta pk-yrityksiin, jotka ovat sitoutuneet tuottamaan laatutuotteita ja -palveluja; korostaa, että on tärkeää kannustaa kaikenlaisia yrityksiä pyrkimään talouskasvuun; korostaa lisäksi, että pk-yritykset ovat osa laajempaa yritysten ”ekosysteemiä”; toteaa, että tässä ”ekosysteemissä” on myös varmistettava, että panostetaan tasapuolisesti mikroyritysten ja yksityisten elinkeinonharjoittajien rahoituksen saantiin; toteaa, että suuret yritykset ovat pitkälti riippuvaisia pienien pk-yritysten laajasta verkostosta;
D.

toteaa, että Korean demokraattinen kansantasavalta on hiljattain vetäytynyt Korean tasavallan kanssa tehdystä aseleposopimuksesta ja katkaissut maiden johtajien välisen kuuman linjan; ottaa huomioon, että Korean niemimaan tilanne on ollut jännittynyt ja alueella on ollut sotilaallisia yhteenottoja jo vuosikymmenten ajan; ottaa huomioon, että Euroopan unioni tukee lujasti ajatusta ydinaseettomasta Korean niemimaasta, ja katsoo, että kuuden osapuolen neuvottelujen käynnistäminen uudelleen on olennainen osa alueen rauhan ja vakauden edistämistä;
6.

muistuttaa jälleen kerran, että on tärkeää säilyttää tasapuoliset toimintaedellytykset EU:n yritysten ja kolmansista maista peräisin olevien kilpailijoiden välillä osana monenvälistä kauppaa ja ottaa käyttöön johdonmukainen linjaus kuluttajansuojan varmistamiseksi; korostaa, että tämä on tärkeää myös siksi, että korkealaatuiselle tuotannolle sekä ympäristö- ja sosiaalinormeille voidaan näin antaa suuri painoarvo nykyisessä globaalissa kilpailutilanteessa, mikä on erityisen tärkeää pk-yritysten kannalta;